Иван Бунин
Нощ

Превод от руски: Петър Велчев, 2008

chitanka.info

Нощ[0]

Мразовита нощ, мистрал

все тъй вън снове.

Остър блясък е огрял

голи върхове.

Влиза в стаята ми той,

а за сън е час

и в подлунния покой —

само Бог и аз.

Само с него споделих

страшната печал,

от света която скрих…

Блясък, хлад, мистрал[1].

1952

[0] Последното стихотворение на Бунин. Написано е в Грас, градче близо до Ница, в което писателят прекарва последните шестнадесет години от живота си. ↑

[1] Мистрал — силен, студен вятър над Средиземноморското крайбрежие на Франция. ↑

Заслуги

Имате удоволствието да четете тази книга благодарение на Моята библиотека и нейните всеотдайни помощници.

Лого на Моята библиотека
http://chitanka.info

Вие също можете да помогнете за обогатяването на Моята библиотека. Посетете работното ателие, за да научите повече.